Sale Sharks lag kritiek oor ‘Saffa Sharks’ af | Netwerk24
Sale Sharks lag kritiek oor ‘Saffa Sharks’ af
Baie is die laaste ruk gesê oor die Sale Sharks se werwings-strategie vir volgende seisoen, met nege Suid-Afrikaners sover wat in die volgende veldtog vir die Engelse klubspan gaan uitdraf.
Coenie Oosthuizen verlaat die Haaie vir die Sale Sharks. Foto: Getty Images
Sale, vir wie die Springbok-skrumskakel Faf de Klerk en -senter Rohan Janse van Rensburg reeds speel, het vandeesweek aangekondig die Bok-stut van die Haaie, Coenie Oosthuizen, sluit hom ook van volgende seisoen af voltyds by hulle aan.
Dit volg op die nuus dat die slot Lood de Jager, losskakel Rob du Preez en haker Akker van der Merwe hulle ook van volgende seisoen af voltyds by die span van Manchester aansluit.
Boonop sal Jean-Luc en Dan du Preez hulle op korttermynkontrakte vir die 2019-’20-seisoen by dié klubspan aansluit.
Die voormalige Bulle-losvoorspeler Jono Ross speel ook vir Sale, asook die Skotte Byron McGuigan en Josh Strauss, wat albei in Suid-Afrika gebore is.
Sommige mense het die Sale die “Saffa Sharks” gedoop en meen die klub kan net sowel na Suid-Afrika verhuis.
Maar Sale het hom nie laat afsit nie en grappenderwys ’n logo met die kleure van die Suid-Afrikaanse vlag gedeel:
Sorry Not Sorry ?????? #SharkTime???? pic.twitter.com/9ZclQVnkZY
Sale het later ’n foto van sy spandrag vir volgende seisoen gedeel, maar die klub se tradisionele kleurskema van donkerblou na die Groen-en-Goud van die Springbok-trui aangepas:
INTRODUCING #YOURSHARKS 2019/20 HOME SHIRT ???? pic.twitter.com/zPU14PsbFz
Die klub se jongste twiet oor die saak wys dat hul spelers van regoor die wêreld betrek het:
We have Sharks from all over the world! ??
It's your last chance to catch the boys in action on Saturday! ??
@gloucesterrugby in the #SeasonFinale at the @AJBell_Stadium! Kick Off 4pm!???
Get tickets here ??
Meer oor: Engelse Premietliga | Sale Sharks
Saracen-speler kuier 3 dae lank om titel te vier